|  |
| --- |
| **Παραολυμπιακά μετάλλια**  |
| **100 μέτρα πρόσθιο (Κατηγορία SB13)** | **Χρόνος 1.17.32** |
| **Παραολυμπιακοί αγώνες 2004 Αθήνα** |  |
| **Χρυσό μετάλλιο** |
| **100 μέτρα πρόσθιο (Κατηγορία SB12)** | **Χρόνος 1.17,58** |
| **Παραολυμπιακοί αγώνες 2008 Πεκίνο** |  |
| **Χρυσό μετάλλιο** |
| **200 μέτρα μικτή (Κατηγορία SΜ12)** | **Χρόνος 2.35,30** |
| **Παραολυμπιακοί αγώνες 2008 Πεκίνο** |  |
| **Χάλκινο μετάλλιο** |
| **100 μέτρα πρόσθιο (Κατηγορία SΒ12)** | **Χρόνος 1.16,38** |
| **Παραολυμπιακοί αγώνες 2012 Λονδίνο** |  |
| **Αργυρό μετάλλιο** |
| **50 μέτρα ελεύθερο (Κατηγορία S11)** | **Χρόνος 29.79** |
| **Παραολυμπιακοί αγώνες 2020 Τόκιο** |  |
| **Χάλκινο μετάλλιο** |
| **100 μέτρα πρόσθιο (Κατηγορία S11)** | **Χρόνος 1.19.78** |
| **Παραολυμπιακοί αγώνες 2020 Τόκιο** |  |
| **Χρυσό μετάλλιο** |

Η **Καρολίνα Πελενδρίτου** (25 Αυγούστου 1986) είναι Κύπρια κολυμβήτρια.

Βιογραφία
---------

Γεννήθηκε στις 25 Αυγούστου του 1986 στη Λεμεσό. Ήρθε για πρώτη φορά σε επαφή με την κολύμβηση, το 1995, όταν ήταν 9 χρονών, στο Ναυτικό Όμιλο Λεμεσού. Στα δέκα της χρόνια εντάσσεται στην Κυπριακή Ομοσπονδία Κολύμβησης και πρωτεύει στους Παγκύπριους Αγώνες. Σε αυτή την ηλικία, βρίσκεται αντιμέτωπη με τη μείωση της όρασής της.

Στα 13 της χρόνια, το 1998, η Καρολίνα καταρρίπτει το Παγκύπριο Ρεκόρ Γυναικών στα 50 μ. και στα 100 μ πρόσθιο. Τα ρεκόρ αυτά διατηρούνται μέχρι σήμερα. Την ίδια εποχή αγωνίζεται, με τα χρώματα της Κύπρου, στους Βαλκανικούς Αγώνες Ανδρών και Γυναικών. Καταλαμβάνει το αργυρό μετάλλιο στα 50μ. πρόσθιο και χάλκινο στα 100 μ. πρόσθιο. Την ίδια χρονιά καταλαβάνει την 3η θέση στα 50 μ. πρόσθιο και την 4η θέση στα 100 μ. πρόσθιο στους Πολυεθνείς Αγώνες Νέων και τη 2η θέση στο Διεθνές Meeting "Αλέξανδρος".

To 2001 αγωνίζεται στη Σκυταλοδρομία με την Κυπριακή Ομάδα, στους Αγώνες Μικρών Κρατών Ευρώπης, στο Σαν Μαρίνο. Καταλαμβάνει τη 2η θέση. Το 2002 κερδίζει το χάλκινο μετάλλιο στα 50μ. Πρόσθιο στους Βαλκανικούς Αγώνες Ανδρών και Γυναικών. Καταλαμβάνει, επίσης, την 7η θέση στους Κοινοπολιτειακούς Αγώνες με την Ομάδα Σκυταλοδρομίας της Κύπρου στα 4Χ100 μ. Μικτή.

Ένα χρόνο μετά, το 2002, κερδίζει χάλκινο μετάλλιο στα 50 μ. Πρόσθιο στους Βαλκανικούς Αγώνες ανδρών και γυναικών. Την ίδια χρονιά κατακτά την 7η θέση στα 4Χ100 μ. Μικτή, με την Ομάδα Σκυταλοδρομίας της Κύπρου, στους Κοινοπολιτειακούς Αγώνες.

Μέχρι το 2002, η Καρολίνα αγωνίζεται σε αγώνες για αρτιμελείς, παρά τις δυσκολίες που αντιμετωπίζει λόγω της μείωσης της όρασής της. Το 2002, η Καρολίνα αποφασίζει να ενταχθεί στην Κυπριακή Παραολυμπιακή Ομάδα και τοποθετείται στην κατηγορία S13. Στη συνέχεια πρωτεύει στο Πενελλήνιο Πρωτάθλημα στα 50 μ. Ελεύθερο και στα 100 μ. Πρόσθιο και καταγράφει πανελλήνιο ρεκόρ. Έπειτα, εκπροσωπεί την Κύπρο στους Κοινοπολιτειακούς Αγώνες στα 50 μ. Ελεύθερο και καταγράφει κοινοπολιτειακό ρεκόρ. Το Δεκέμβριο του ίδιου έτους, κατακτά αργυρό μετάλλιο στα 100 μ. Πρόσθιο,καταρρίπτει το πανευρωπαϊκό ρεκόρ και καταλαβάνει την πέμπτη θέση στα 50 μ. Ελεύθερο.

Το Σεπτέμβριο του 2004, στους Παραολυμπιακούς Αγώνες της Αθήνας, η Καρολίνα χαρίζει στην Κύπρο το πρώτο της χρυσό μετάλλιο σε Παραολυμπιακούς Αγώνες. Η Καρολίνα κατακτά την πρώτη θέση στα 100 μ. Πρόσθιο, της κατηγορίας SB13, με χρόνο 1.17.32, πετυχαίνοντας νέο Παραολυμπιακό ρεκόρ.

Στους Παραολυμπιακούς Αγώνες του Πεκίνου, το 2008, η Καρολίνα κερδίζει χρυσό μετάλλιο στα 100 μ. Πρόσθιο, στην κατηγορία SB12. Στην ίδια Παραολυμπιάδα κερδίζει το χάλκινο μετάλλιο στα 200 μ. Μικτή, στην κατηγορία SΜ12.

Το Δεκέμβριο του 2009 η αθλήτρια κατέκτησε το χρυσό μετάλλιο στο παγκόσμιο πρωτάθλημα στα 100 μέτρα πρόσθιο για αθλήτριες με περιορισμένη όραση, στο Ρίο ντε Τζανέιρο, καταρρίπτοντας δύο φορές το παγκόσμιο ρεκόρ.

Στους Παραολυμπιακούς Αγώνες του Τόκιο 2020, που διεξήχθησαν εξ αναβολής το 2021, στα προκριματικά του αγωνίσματος 50 μ. ελεύθερο S11 κατέρριψε το παγκόσμιο ρεκόρ. Στον τελικό, όπου το ρεκόρ της καταρρίφθηκε, κατέκτησε το χάλκινο μετάλλιο, βελτιώνοντας ακόμα περισσότερο τον χρόνο της κάνοντας πανευρωπαϊκό ρεκορ. Μετά από ένσταση για παρενόχληση της Ολλανδής αθλήτριας Λισέτ Μπρούινσμα, ο αγώνας επαναλήφθηκε και η Πελενδρίτου κατέκτησε και πάλι την 3η θέση, κάνοντας εκ νέου πανευρωπαϊκό ρεκόρ. Στα 100 μ. πρόσθιο SB11, κατέκτησε το χρυσό μετάλλιο, καταρρίπτοντας το παγκόσμιο ρεκόρ.

Στο Παγκόσμιο Πρωτάθλημα Παρα-κολύμβησης στο Μάντσεστερ το 2023, κατέκτησε το χάλκινο μετάλλιο στα 50 μ. ελεύθερο S11 και το χρυσό μετάλλιο, δηλαδή τον τίτλο της πρωταθλήτριας κόσμου, στα 100 μ. πρόσθιο SB11.

Διακρίσεις
----------

| Έτος | Αγώνας | Θέση | Αγώνισμα |
| --- | --- | --- | --- |
| 1996 | Παγκύπριοι Αγώνες | 1η |  |
| 1998 | Βαλκανικοί Αγώνες Ανδρών και Γυναικών | 2η | 50 μ. Πρόσθιο |
| 1998 | Βαλκανικοί Αγώνες Ανδρών και Γυναικών | 3η | 100 μ. Πρόσθιο |
| 1998 | Πολυεθνείς Αγώνες Νέων | 3η | 50 μ. Πρόσθιο |
| 1998 | Πολυεθνείς Αγώνες Νέων | 4η | 100 μ. Πρόσθιο |
| 1998 | Διεθνές Meeting "Αλέξανδρος" | 2η |  |
| 2001 | Αγώνες Μικρών Κρατών Ευρώπης | 2η | Σκυταλοδρομία |
| 2002 | Βαλκανικοί Αγώνες Ανδρών και Γυναικών | 3η | 50 μ. Πρόσθιο |
| 2002 | Κοινοπολιτειακοί Αγώνες | 7η | 4Χ100μ. Μικτή |
| 2002 | Πανελλήνιο Πρωτάθλημα | 1η | 50 μ. Ελεύθερο |
| 2002 | Πανελλήνιο Πρωτάθλημα | 1η | 100 μ. Πρόσθιο |
| 2002 | Παγκόσμιο Πρωτάθλημα Κολύμβησης | 2η | 100 μ. Πρόσθιο |
| 2002 | Παγκόσμιο Πρωτάθλημα Κολύμβησης | 5η | 50 μ. Ελεύθερο |
| 2004 | Παραολυμπιακοί Αγώνες | 1η | 100 μ. Πρόσθιο |
| 2008 | Παραολυμπιακοί Αγώνες | 1η | 100 μ. Πρόσθιο |
| 2008 | Παραολυμπιακοί Αγώνες | 3η | 200 μ. μικτή |
| 2012 | Παραολυμπιακοί Αγώνες | 2η | 100 μ. Πρόσθιο |
| 2021 | Παραολυμπιακοί Αγώνες | 3η | 50 μ. Ελεύθερο S11 |
| 2021 | Παραολυμπιακοί Αγώνες | 1η | 100 μ. Πρόσθιο SB11 |
| 2023 | Παγκόσμιο Πρωτάθλημα Παρα-κολύμβησης | 3η | 50 μ. Ελεύθερο S11 |
| 2023 | Παγκόσμιο Πρωτάθλημα Παρα-κολύμβησης | 1η | 100 μ. Πρόσθιο SB11 |

Εξωτερικοί σύνδεσμοι
--------------------

* Η ιστοσελίδα της Καρολίνας Πελενδρίτου
* Άρθρο στο ikypros.com για την πορεία της Καρολίνας μέχρι το 2004

Παραπομπές
----------

1. 1 2  olympics.com/tokyo-2020/paralympic-games/en/results/swimming/athlete-profile-n1723359-pelendritou-karolina.htm.
2. ↑  Ελευθεροτυπία, 2 Δεκεμβρίου 2009.
3. ↑  Sportsfeed. «ΤΟΚΙΟ 2020 – Παραολυμπιακοί: ΠΑΓΚΟΣΜΙΟ ΡΕΚΟΡ Η ΠΕΛΕΝΔΡΙΤΟΥ!». Ανακτήθηκε στις 27 Αυγούστου 2021.
4. ↑  Sportsfeed. «ΤΟΚΙΟ 2020 – Παραολυμπιακοί: ΧΑΛΚΙΝΟ ΜΕΤΑΛΛΙΟ Η ΠΕΛΕΝΔΡΙΤΟΥ!». Ανακτήθηκε στις 27 Αυγούστου 2021.
5. 1 2  Sportsfeed. «ΤΟΚΙΟ 2020 – Παραολυμπιακοί: ΧΑΛΚΙΝΟ και στην επανάληψη για την Πελενδρίτου!». Ανακτήθηκε στις 29 Αυγούστου 2021.
6. 1 2  Sportsfeed. «TOKIO 2020 – Παραολυμπιακοί: ΧΡΥΣΗ ΜΕ ΠΑΓΚΟΣΜΙΟ ΡΕΚΟΡ Η ΠΕΛΕΝΔΡΙΤΟΥ!». Ανακτήθηκε στις 1 Σεπτεμβρίου 2021.
7. 1 2  Grigoriadou, Elisavet (31 Ιουλίου 2023). «Χάλκινο μετάλλιο για την Πελενδρίτου». *Sportsfeed*. Ανακτήθηκε στις 3 Αυγούστου 2023.
8. 1 2  Grigoriadou, Elisavet (2 Αυγούστου 2023). «ΠΕΛΕΝΔΡΙΤΟΥ: Στην κορυφή του κόσμου το χρυσό κορίτσι της Κύπρου!». *Sportsfeed*. Ανακτήθηκε στις 3 Αυγούστου 2023.